CELEX: 
Language: ro
Date: 2017-01-31 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) nr. 251/2014 al Parlamentului European și al Consiliului în ceea ce privește procesele de producție autorizate pentru obținerea produselor vitivinicole aromatizate

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Regulamentul (UE) nr. 251/2014 al Parlamentului European și al Consiliului privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate împuternicește Comisia să adopte acte delegate în ceea ce privește stabilirea proceselor de producție autorizate pentru obținerea de produse vitivinicole aromatizate.
            
            
               Scopul prezentului act delegat este de a stabili aceste procese de producție autorizate, ținând seama de procesele de producție recomandate de Organizația Internațională a Viei și Vinului (OIV).
            
            
               Prezenta inițiativă nu face parte din agenda REFIT. Cu toate acestea, propunerea a fost elaborată luând în considerare principiile orientative pentru „o mai bună legiferare”.
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               Temeiul juridic al acestui act delegat este Regulamentul (UE) nr. 251/2014 al Parlamentului European și al Consiliului din 26 februarie 2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate
                  1
               , în special articolul 4 alineatul (2).
            
            
               
                  Statele membre sunt responsabile pentru punerea în aplicare a dispozițiilor regulamentului respectiv. Cu toate acestea, este necesar să se asigure că normele privind vinurile aromatizate sunt aplicate uniform în toate statele membre pentru a preveni practicile înșelătoare, a asigura protecția consumatorilor și a se evita concurența neloială. Prin urmare, legislatorul a acordat Comisiei competența de a pune în aplicare măsuri, în special cu privire la metodele de producție autorizate pentru obținerea de produse vitivinicole aromatizate.
               
            
            
               Acțiunile desfășurate de statele membre pe cont propriu nu ar fi suficiente pentru a stabili dispoziții coerente și nediscriminatorii. În plus, necesitatea de a se conforma unor norme naționale specifice ar crea sarcini excesive pentru operatorii care comercializează produse vitivinicole aromatizate și ar duce la creșterea costurilor. Acest lucru ar fi în detrimentul consumatorilor, care ar putea fi induși în eroare în ceea ce privește compoziția sau natura produsului final.
            
            
               3.EVALUARE, CONSULTARE ȘI EVALUAREA IMPACTULUI
            
            
               Au fost organizate consultări ale grupului de experți pentru piețele agricole, la care au participat experți din toate cele 28 de state membre, în special în ceea ce privește aspecte care intră sub incidența regulamentului de instituire a unei organizări comune a piețelor produselor agricole (subgrupul „Vin”), cu ocazia unor reuniuni care au avut loc la 30 mai și 19 iulie 2016, în cursul cărora s-a prezentat și aprobat un proiect de text. Proiectul prezentului act a fost transmis Parlamentului European și Consiliului atunci când au fost convocate reuniunile grupului de experți.
            
            
               În plus, procesele de producție pentru produsele vitivinicole aromatizate au fost discutate cu ocazia reuniunilor grupului de dialog civil, în cursul cărora Comisia a colectat informații, opinii și recomandări din partea experților privind produsele vitivinicole aromatizate.
            
            
               Statele membre și producătorii de produse vitivinicole aromatizate au ajuns la un consens cu privire la procesele de producție autorizate prin prezentul act delegat, care au fost stabilite ținând seama de procesele de producție recomandate și publicate de Organizația Internațională a Viei și Vinului (OIV). Din acest motiv, nu a fost considerată necesară instituirea unei evaluări a impactului.
            
            
               Proiectul de regulament delegat a fost publicat pe portalul pentru o mai bună legiferare în perioada 23 septembrie-21 octombrie 2016 și nu s-au primit observații.
            
            
               4.IMPLICAȚIILE BUGETARE
            
            
               Propunerea nu va avea implicații asupra bugetului Uniunii.
            
            
               REGULAMENTUL DELEGAT (UE) …/… AL COMISIEI
            
            
               din 31.1.2017
            
            
               de completare a Regulamentului (UE) nr. 251/2014 al Parlamentului European și al Consiliului în ceea ce privește procesele de producție autorizate pentru obținerea produselor vitivinicole aromatizate
            
         
         
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 251/2014 al Parlamentului European și al Consiliului din 26 februarie 2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate
                  2
               , în special articolul 4 alineatul (2),
            
            
               întrucât:
            
            
               (1)Produsele vitivinicole aromatizate sunt produse în mod tradițional în Uniune, constituie un sector important pentru producători și consumatori și reprezintă o piață importantă pentru agricultura Uniunii. Articolul 4 din Regulamentul (UE) nr. 251/2014 stabilește cerințele, restricțiile și descrierile în conformitate cu care trebuie să fie produse vinurile aromatizate. De asemenea, articolul împuternicește Comisia să adopte un act delegat pentru a stabili procesele de producție pentru obținerea produselor vitivinicole aromatizate.
            
            
               (2)Pentru a atinge un nivel ridicat de protecție a consumatorilor, a preveni practicile înșelătoare și a asigura concurența loială între producători, ar trebui să se stabilească criterii bine definite pentru obținerea produselor vitivinicole aromatizate. În plus, în conformitate cu articolul 4 din Regulamentul (UE) nr. 251/2014, Comisia trebuie să țină seama de procesele de producție recomandate și publicate de Organizația Internațională a Viei și Vinului (OIV).
            
            
               (3)Procesele de producție pentru produsele vitivinicole aromatizate care au fost recomandate și publicate de OIV sunt incluse în Rezoluția OIV OENO 439-2012 și ar trebui să fie folosite ca referință pentru stabilirea proceselor de producție autorizate în Uniune. Cu toate acestea, în urma consultărilor cu experții din statele membre și cu reprezentanții sectorului produselor vitivinicole aromatizate, a reieșit că unele dintre aceste procese nu reflectă pe deplin practicile tradiționale de producție în Uniune. Prin urmare, ele ar trebui să fie adaptate și completate pentru a răspunde mai bine nevoilor producătorilor în ceea ce privește metodele de producție și așteptărilor consumatorilor în ceea ce privește calitatea produselor,
            
            
               ADOPTĂ PREZENTUL REGULAMENT:
            
            
               Articolul 1
            
            
               Procesele de producție pentru produsele vitivinicole aromatizate
            
            
               Procesele de producție autorizate pentru obținerea produselor vitivinicole aromatizate în conformitate cu Regulamentul (UE) nr. 251/2014 sunt cele prevăzute în anexa la prezentul regulament.
            
            
               Articolul 2
            
            
                Intrarea în vigoare
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptată la Bruxelles, 31.1.2017.
            
            
               
                     Pentru Comisie
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  JO L 84, 20.3.2014, p. 14.
               
               
                  
                     (2)
                  JO L 84, 20.3.2014, p. 14.
               
            
      
    ---documentbreak--- 
      
         
         
            
               Lista proceselor de producție autorizate menționate la 
                  articolul 4 alineatul (2) din Regulamentul (CE) nr. 251/2014
            
            
                     
                        Nr.
                     
                  
                  
                     
                        Procesul de producție
                     
                  
                  
                     
                        Scop
                     
                  
                  
                     
                        Condiții de utilizare
                     
                  
                  
                     
                        Cerințe
                     
                  
               
                     
                        1
                     
                  
                  
                     
                        Acidificare și dezacidificare
                     
                  
                  
                     
                        Pentru a crește sau a reduce aciditatea de titrare și aciditatea reală (reducerea sau creșterea pH-ului), astfel încât să se confere caracteristicile organoleptice specifice și să se mărească stabilitatea.
                     
                  
                  
                     
                        Tratament prin electrodializă cu membrane
                     
                     
                        Tratament cu schimbători de cationi 
                     
                  
                  
                     
                        În ceea ce privește tratamentul prin electrodializă cu membrane pentru acidificare, cerințele prevăzute în apendicele 14 la Regulamentul (CE) nr. 606/2009 al Comisiei
                           1
                         se aplică mutatis mutandis.
                     
                     
                        În ceea ce privește tratamentul prin electrodializă cu membrane pentru dezacidificare, cerințele prevăzute în apendicele 17 la Regulamentul (CE) nr. 606/2009 se aplică mutatis mutandis.
                     
                     
                        În ceea ce privește tratamentul cu schimbători de cationi, cerințele prevăzute în apendicele 15 la Regulamentul (CE) nr. 606/2009 se aplică mutatis mutandis. 
                     
                  
               
                     
                        2
                     
                  
                  
                     
                        Filtrare și centrifugare
                     
                  
                  
                     
                        Pentru a obține: 
                     
                     
                        transparența produselor 
                     
                     
                        stabilitate biologică prin eliminarea microorganismelor 
                     
                     
                        stabilitate chimică.
                     
                  
                  
                     
                        Produsele vitivinicole aromatizate sunt trecute prin filtre care rețin particulele în suspensie și substanțele din soluție în stare coloidală.
                     
                     
                        Filtrarea poate fi efectuată cu sau fără adjuvant de filtrare inert, cu membrane organice sau minerale, inclusiv cu membrane semipermeabile.
                     
                  
                  
                     
                  
               
                     
                        3
                     
                  
                  
                     
                        Corectarea culorii și a gustului
                     
                  
                  
                     
                        Pentru a ajusta culoarea produsului.
                     
                     
                        Pentru a conferi caracteristicile organoleptice specifice produsului.
                     
                  
                  
                     
                        Tratament cu carbon oenologic.
                     
                     
                        Tratament cu polivinilpolipirolidonă. 
                     
                  
                  
                     
                        Carbon: maximum 200 g/hl
                     
                     
                        Polivinilpolipirolidonă: maximum 80 g/hl
                     
                  
               
                     
                        4
                     
                  
                  
                     
                        Creșterea concentrației alcoolice
                     
                  
                  
                     
                        Pentru a crește tăria alcoolică
                     
                  
                  
                     
                        Înlăturarea apei prin: 
                     
                     
                        otehnici de îmbogățire prin sustragere cum ar fi osmoza inversă;
                     
                     
                        ocrioconcentrarea prin înghețare și îndepărtarea gheții astfel formate.
                     
                     
                        Refermentare prin adăugarea de zaharuri fermentabile dintre cele menționate în anexa I punctul 2 la Regulamentul (CE) nr. 251/2014 și fermentarea ulterioară cu ajutorul unor drojdii selecționate.
                     
                  
                  
                     
                  
               
                     
                        5
                     
                  
                  
                     
                        Reducerea concentrației alcoolice
                     
                  
                  
                     
                        Pentru a reduce tăria alcoolică
                     
                     
                  
                  
                     
                        Separarea etanolului cu ajutorul tehnicilor de separare fizice.
                     
                  
                  
                     
                        Produsele vitivinicole aromatizate tratate nu trebuie să aibă defecte organoleptice și trebuie să fie apte pentru consumul uman direct.
                     
                     
                        Reducerea alcoolului dintr-un produs vitivinicol aromatizat nu poate fi efectuată dacă în cursul preparării produsului vitivinicol aromatizat a avut loc una dintre următoarele operații:
                     
                     
                        -adăugarea de alcool
                     
                     
                        -concentrare
                     
                     
                        -refermentare
                     
                  
               
                     
                        6
                     
                  
                  
                     
                        Stabilizare tartrică
                     
                  
                  
                     
                        Pentru a obține stabilitatea tartrică în ceea ce privește bitartratul de potasiu, tartratul de calciu și alte săruri de calciu.
                     
                  
                  
                     
                        Tratament prin electrodializă
                     
                     
                        Tratament cu schimbători de cationi, în cursul căruia vinul de bază traversează o coloană umplută cu rășină polimerică reacționând ca un polielectrolit insolubil și ai cărui cationi pot fi schimbați cu cationi din mediul înconjurător.
                     
                     
                        Răcire, prin păstrarea produselor la o temperatură scăzută
                     
                  
                  
                     
                        În ceea ce privește tratamentul prin electrodializă, cerințele prevăzute în apendicele 7 la Regulamentul (CE) nr. 606/2009 se aplică mutatis mutandis.
                     
                     
                        În ceea ce privește tratamentul cu schimbători de cationi, cerințele prevăzute în apendicele 12 la Regulamentul (CE) nr. 606/2009 se aplică mutatis mutandis.
                     
                     
                     
                  
               
                     
                        7
                     
                  
                  
                     
                        Amestecarea
                     
                  
                  
                     
                        Pentru a ajusta profilul organoleptic final al produselor vitivinicole aromatizate
                     
                  
                  
                     
                        Amestecarea diferitor produse din sectorul vitivinicol, astfel cum sunt menționate la articolul 3 alineatul (2) litera (a), alineatul 3 litera (a) și alineatul 4 litera (a) din Regulamentul (UE) nr. 251/2014.
                     
                  
                  
                     
                  
               
                     
                        8
                     
                  
                  
                     
                        Conservare prin căldură
                     
                  
                  
                     
                        Pentru a conserva produsul prin asigurarea stabilității microbiologice.
                     
                  
                  
                     
                        Tratament termic, inclusiv pasteurizare. Încălzire la o temperatură necesară pentru a elimina drojdiile și bacteriile.
                     
                  
                  
                     
                  
               
                     
                        9
                     
                  
                  
                     
                        Limpezire
                     
                  
                  
                     
                        Pentru a îndepărta componentele insolubile
                     
                  
                  
                     
                        Utilizarea următorilor adjuvanți tehnologici:
                     
                     
                        -gelatină alimentară
                     
                     
                        -proteine de origine vegetală extrase din grâu și mazăre
                     
                     
                        -ihtiocol
                     
                     
                        -cazeină și cazeinați de potasiu
                     
                     
                        -ovalbumină
                     
                     
                        -bentonită
                     
                     
                        -dioxid de siliciu sub formă de gel sau soluție coloidală
                     
                  
                  
                     
                  
               
         
         
            
                  
                     (1)
                  Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora (JO L 193, 24.7.2009, p. 1).